**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: [pasts@tukums.lv](mailto:pasts@tukums.lv)

|  |
| --- |
|  |

APSTIPRINĀTS

ar Tukuma novada domes 07.07.2021.

lēmumu (prot.Nr.13, 2.§)

Ar grozījumiem, kas izdarīti

ar Tukuma novada domes 25.08.2021.

lēmumu (prot.Nr.17, 26.§).

Ar grozījumiem, kas izdarīti

Ar Tukuma novada domes 30.03.2023.

lēmumu Nr. TND/23/144 (prot. Nr. 4, 20.§)

**SPORTA KOMISIJAS**

**NOLIKUMS**

**I. Vispārīgie jautājumi**

1. Nolikums nosaka Tukuma novada Sporta komisijas (turpmāk – Komisija) darbības mērķus, funkcijas, uzdevumus un tiesības, struktūru un darba organizāciju.

2. Komisija ir Tukuma novada domes (turpmāk – Dome) izveidota konsultatīva institūcija, kuras darbības mērķis ir pilnveidot un attīstīt sporta jomu Tukuma novada administratīvajā teritorijā.

3. Komisija savā darbībā ievēro Latvijas Republikas spēkā esošos likumus, Ministru kabineta noteikumus, pašvaldības saistošos noteikumus un lēmumus, Domes priekšsēdētāja, priekšsēdētāja vietnieku un pašvaldības izpilddirektora rīkojumus un šo nolikumu.

Komisijas lēmumiem ir ieteikuma raksturs un Komisijas locekļi, pildot Komisijas locekļa pienākumus, nav amatpersonas likuma izpratnē.

**II. Komisijas uzdevumi un tiesības**

4. Komisija sagatavo un iesniedz Domei priekšlikumus par:

4.1. dažādiem sporta jautājumiem;

4.2. pašvaldības līdzfinansējuma piešķiršanu vai noraidīšanu no kārtējā gada budžetā apstiprinātajiem sporta pasākumu izdevumiem neparedzētiem gadījumiem vai pašvaldības izdevumiem neparedzētiem gadījumiem;

4.3. budžeta līdzekļu pieprasījumu ikgadējā finansējuma saņemšanai sporta pasākumiem;

4.4. dažādiem biedrību un nodibinājumu darbības jautājumiem, tai skaitā, par pašvaldības telpu nomas maksas atvieglojumu piešķiršanu biedrībām.

5. Komisijai ir šādas tiesības:

5.1. pieprasīt un saņemt no attiecīgajām institūcijām Komisijas darbam nepieciešamo informāciju un atzinumus;

5.2. uzaicināt ekspertus, pašvaldības amatpersonas un darbiniekus piedalīties Komisijas sēdēs un atzinumu izstrādē;

5.3. sniegt ieteikumus sporta jomas uzlabošanai;

5.4. sadarboties ar fiziskām un juridiskām personām, valsts pārvaldes iestādēm, citu valstu iestādēm un starptautiskajām organizācijām savu funkciju un uzdevumu īstenošanai.

**III. Komisijas struktūra un darba organizācija**

6. Komisiju izveido ar Domes lēmumu ne vairāk kā 27 (divdesmit septiņu) cilvēku sastāvā.

*Ar grozījumiem, kas izdarīti ar Tukuma novada domes 25.08.2021. lēmumu (prot.Nr.17, 26.§)*

7. Komisija tās pirmajā sēdē no Komisijas locekļu vidus ievēlē Komisijas priekšsēdētāju un Komisijas priekšsēdētāja vietnieku.

8. Komisijas priekšsēdētājs Komisijas sēdes sasauc pēc nepieciešamības.

9. Komisijas sēdes var notikt gan klātienē, gan neklātienē videokonferences veidā (ZOOM platformā vai MS Team režīmā).

10. Komisijas loceklim nav atļauts vērtēt (piedalīties balsojumā) aktivitātes un līdzfinansējuma pieprasījumus to iestāžu, sporta klubu, biedrību un nodibinājumu interesēs, kuras viņš pats pārstāv, vai par kurām pats vai viņa saistītās personas ir iesniegušas pieteikumu.

11. Komisija lēmumus pieņem, atklāti balsojot, ar klātesošo Komisijas locekļu vienkāršu balsu vairākumu. Ja balsu skaits sadalās vienādi, izšķirošā ir Komisijas priekšsēdētāja (viņa prombūtnē - Komisijas priekšsēdētāja vietnieka) balss.

*Ar grozījumiem, kas izdarīti ar Tukuma novada domes 25.08.2021. lēmumu (prot.Nr.17, 26.§)*

12. Komisija ir lemttiesīga, ja tās sēdē piedalās vismaz 9 (deviņi) komisijas locekļi, tai skaitā Komisijas priekšsēdētājs vai Komisijas priekšsēdētāja vietnieks.

13. Ja Komisijas loceklis bez attaisnojoša iemesla trīs reizes pēc kārtas nepiedalās Komisijas sēdē, pēc Komisijas priekšsēdētāja ierosinājuma Dome var lemt par viņa izslēgšanu no Komisijas sastāva.

14. Komisijas sēdes tiek protokolētas. Protokolēšanu nodrošina Domes Lietvedības un IT nodaļas lietvedis. Sēdes protokolētājs, informējot Komisijas sēdes vadītāju pirms Komisijas sēdes sākuma un saņemot viņa atļauju, ir tiesīgs veikt Komisijas sēdes audio ierakstu, ko Komisijas sēdes protokolētājs pievieno sēdes materiāliem pašvaldības dokumentu vadības sistēmā. Komisijas sēdes protokolu paraksta Komisijas priekšsēdētājs (viņa prombūtnes laikā Komisijas priekšsēdētāja vietnieks) un protokolētājs.

*Ar grozījumiem, kas izdarīti ar Tukuma novada domes 25.08.2021. lēmumu (prot.Nr.17, 26.§)*

*Ar grozījumiem, kas izdarīti ar Tukuma novada domes 30.03.2023. lēmumu Nr. TND/23/144 (prot. Nr. 4, 20. §)*

14.1 Komisijas sēdes protokolu reģistrē pašvaldības dokumentu vadības sistēmā. Protokolu trīs dienas pēc parakstīšanas publicē Tukuma novada pašvaldības oficiālajā tīmekļvietnē, ievērojot likumā noteiktos informācijas pieejamības ierobežojumus.

*Ar grozījumiem, kas izdarīti ar Tukuma novada domes 30.03.2023. lēmumu Nr. TND/23/144 (prot. Nr. 4, 20. §)*

15. Par Komisijas darbu atbildīgais pašvaldības darbinieks sagatavo jautājumus izskatīšanai Komisijas sēdē un kārto sēžu organizatoriskos jautājumus.

15.1 Informāciju par sēdes norises laiku un darba kārtību trīs darbdienas pirms sēdes norises vai, ja minēto termiņu nav iespējams ievērot, nekavējoties pēc sēdes sasaukšanas, nodod Tukuma novada pašvaldības administrācijas Lietvedības un IT nodaļas atbildīgajam speciālistam publicēšanai pašvaldības oficiālajā tīmekļvietnē, ievērojot likumā noteiktos informācijas pieejamības ierobežojumus.

*Ar grozījumiem, kas izdarīti ar Tukuma novada domes 30.03.2023. lēmumu Nr. TND/23/144 (prot. Nr. 4, 20. §)*

16. Atlīdzību par piedalīšanos Komisijas sēdēs Komisijas locekļi var saņemt atbilstīgi Domes lēmumam.

17. Komisija atrodas Domes Izglītības, kultūras un sporta komitejas pārraudzībā.

18. Komisija darbojas līdz jaunas komisijas izveidošanai.

Domes priekšsēdētājs (personiskais paraksts) G.Važa

NORAKSTS PAREIZS